Generálna prokuratúra
Slovenskej republiky

X/1 Spr 1/26/1000  

Zbierka služobných predpisov
generálneho prokurátora 
Slovenskej republiky
Por. č. 1/2026

P O K Y N

generálneho prokurátora Slovenskej republiky 

z 27. marca 2026,

ktorým sa mení pokyn generálneho prokurátora Slovenskej republiky por. č. 4/2025 zo 14. mája 2025 o vedení registrov a evidenčných pomôcok na Generálnej prokuratúre 
Slovenskej republiky

	Podľa § 10 ods. 2 zákona č. 153/2001 Z. z. o prokuratúre v znení neskorších predpisov vydávam tento pokyn:

Čl. I

	Pokyn generálneho prokurátora Slovenskej republiky por. č. 4/2025 zo 14. mája 2025 o vedení registrov a evidenčných pomôcok na Generálnej prokuratúre Slovenskej republiky sa mení takto:

	Prílohy č. 5 a 13 vrátane nadpisov znejú:

	„Príloha č. 5
	k pokynu generálneho prokurátora
	Slovenskej republiky
por. č. 4/2025

Registre a evidenčné pomôcky vedené na odbore závažnej kriminality 

Organizačná 
zložka	Register	Evidenčná 
pomôcka	Agenda	
Odbor
závažnej 
kriminality	XX Spr		pre veci týkajúce sa organizácie, riadenia, plánovania práce a analytickej činnosti, pre pripomienky v legislatívnom procese a stanoviská k materiálom vlády Slovenskej republiky, ministerstiev a ostatných ústredných orgánov štátnej správy, pre služobné predpisy generálneho prokurátora a evidenciu záväzných stanovísk generálneho prokurátora 	
	XX GPt		pre trestné veci týkajúce sa pôsobnosti Špecializovaného trestného súdu, v ktorých bolo začaté trestné stíhanie a pre podania fyzických osôb a právnických osôb vo veciach patriacich do pôsobnosti Špecializovaného trestného súdu, v ktorých bolo začaté trestné stíhanie, s výnimkou podaní, ktorými je namietaná zákonnosť právoplatných rozhodnutí policajtov a prokurátorov v týchto veciach po vznesení obvinenia	
	XX Gv		pre trestné veci v pôsobnosti Špecializovaného trestného súdu, v ktorých generálny prokurátor rozhodol o určení výnimky podľa § 51 zákona č. 153/2001 Z. z. o prokuratúre	
	XX Gn		pre oznámenia o trestných činoch 	
	XX Gnm		pre veci týkajúce sa styku s cudzinou	
	XX Pz		pre dovolacie konanie vo vzťahu k právoplatným rozhodnutiam Špecializovaného trestného súdu	
		Kniha vecí vzatých do úschovy	
		Kniha trestných depozitov	
		Kniha pojednávaní	
		Kniha nehnuteľností	
		Zoznam spisov odovzdaných do registratúrneho strediska	
		Doručovacia kniha	

Príloha č. 13
	k pokynu generálneho prokurátora
	Slovenskej republiky
por. č. 4/2025
 
Registre vedené na referáte ochrany utajovaných skutočností 

Organizačná
zložka	Register	Evidenčná
pomôcka	Agenda	
Referát 
ochrany 
utajovaných
skutočností	I GO		registratúrny denník (pre stupeň utajenia „Prísne tajné“, „Tajné“, „Dôverné“, „Vyhradené“)	
	II GO		pre oddelenie európskych delegovaných prokurátorov, registratúrny denník (pre stupeň utajenia „Tajné, „Dôverné“, Vyhradené“)	
	III GO		pre veci týkajúce sa organizácie, riadenia a plánovania práce, porád, pre pripomienky v legislatívnom procese a stanoviská k materiálom vlády Slovenskej republiky, ministerstiev a ostatných ústredných orgánov štátnej správy, pre služobné predpisy generálneho prokurátora a evidenciu záväzných stanovísk generálneho prokurátora, pre písomnosti, ktoré nie sú utajované, ale súvisia s činnosťou na úseku ochrany utajovaných skutočností	
	IV GO		pre odbor závažnej kriminality Generálnej prokuratúry, prieskumné oddelenie a referát väzenstva Generálnej prokuratúry registratúrny denník pre stupeň utajenia „Tajné“, „Dôverné“, „Vyhradené“, pre trestné veci v súdnom konaní vedenom na Špecializovanom trestnom súde, v ktorých bola na základe opatrenia generálneho prokurátora podľa § 51 zákona č. 153/2001 Z. z. o prokuratúre určená výnimka pre prokurátorov Generálnej prokuratúry 	
		Administratívne pomôcky podľa vyhlášky Národného bezpečnostného úradu č. 48/2019 Z. z., ktorou sa upravujú podrobnosti o administratívnej bezpečnosti utajovaných skutočností 	
		Zoznam spisov odovzdaných do registratúrneho strediska	
		Doručovacia kniha	
“.

Čl. II

	Tento pokyn nadobúda účinnosť 1. apríla  2026.

podpis
Dr. h. c. JUDr. Maroš Žilinka, PhD.
generálny prokurátor Slovenskej republiky